Årsberetning Vedlikeholdsgruppa 2024

Gruppa har bestått av:  
Leder Kai Nilsen 
Medlemmer Karsten Sandtorp, Jan G.Lilledal, Svein Løwengreen, Asbjørn Holmen og Trond Bakke.

Ja, så er det nok engang oppsummering av aktiviteter som er utført, denne gang for 2024. 

Vi i "gruppa' begynner og " dra på årene ". Gjennomsnittsalderen har passert 75 år. Men de fleste av oss er fortsatt i god form og det skal vi være glade for.

Hovedoppgaven i 2024 har vært oppgradering av lysløypa. Vi har skiftet til ledlys, byttet til Ex kabel, byttet 70 stolper og flyttet 5 stolper nærmere lysløypa.
Vi kontaktet 3 stk. aktører, Nettjenester, Nettpartner og Electrix AS. Etter gjennomgang av anbudene, ble Electrix AS valgt som utførende entreprenør. 

Arbeidene startet før fellesferien og ble ferdig i slutten av september. Vi må si at vi har fått en flott "ny" lysløype, og takker Electrix AS for vel utført arbeid. Og økonomisk, når vi får betalt tilbake momskompensasjonen i 2025 vil prosjektet gå i "null", mye takket være Solveigs utrolige jobb for å få midler til prosjektet. 

Vi har også utført en rekke andre oppgaver i 2024.
Av oppgaver kan nevnes:
· Lagt nytt avløp til damegarderoben.
· Satt inn ny dør i herregarderoben.
· Satt opp ny bom inn i lysløypa nederst på parkeringsplassen på Ertemoen
· Har skiftet ny dør inn i hovedstua på hytta. Her fikk vi hjelp av Bjørn Larsens efterfølger, da "grunnsvilla " var angrepet av stokkmaur og deler av kledningen var råtten. 
· Slått gress på utearealene rundt hytta.
· Skrapet og malt dører, vinduer og kledning utvendig på garderober og trimrom etc. organisert av Mayna med hjelp fra medlemmer i TFL.
 
Løpegruppa har ryddet langs hele lysløypa, vi vedlikeholdsgruppa har hentet, klyvd og stablet ved. " Gubbegjengen " har hjulpet til med å stable og lagt " gammel " ved inn i boden.
Jeg vil til slutt takke, spesielt medlemmene i vedlikeholdsgruppa, og alle andre som har bidratt til at overnevnte oppgaver har blitt utført. 

Leder: Kai Nilsen. 

